open-index/open-wikipedia-markdown huggingface dataset:
Sour

**Sour** – debiutinis amerikiečių atlikėjos ir dainų autorės Olivia Rodrigo studijinis albumas, išleistas 2021 m. gegužės 21 d. Prieš albumo išleidimą išleisti trys singlai: „Drivers Licence“, „Deja Vu“ ir „Good 4 U“. Visi trys singlai pasiekė „Billboard Hot 100“ dešimtuką.

Albumas susilaukė kritikų pripažinimo ir daugelio buvo net įvardintas kaip geriausiu metų albumų, tarp jų – ir žurnalai „Billboard“ ir „Rolling Stone“, skyrę pirmąsias vietas. „Sour“ buvo komerciškai sėkimgas visame pasaulyje. Per pirmąją savaitę „Spotify“ platformoje jo dainos buvo perklausytos 385 milijonus kartų – tai buvo rekordinis skaičius moters atlikėjos albumui, nukonkuruojant prieš tai rekordą turėjusį Ariana Grande darbą „Thank U, Next“. JAV per pirmąją savaitę parduota 295 tūkstančiai kopijų ir albumas debiutavo pirmojoje „Billboard 200“ reitingo vietoje ir iš viso viršūnėje išbuvo penkias savaites. „Sour“ debiutavo daugelio šalių reitingų dešimtukuose, tarp jų – ir Jungtinės Karalystės (pirmoji vieta) bei Lietuvos (trečioji vieta). 2023 m. birželio mėnesio duomenimis, JAV parduota per keturis milijonus kopijų ir albumas tapęs keturiskart platininiu.

2022 m. vykusiuose „Grammy“ apdovanojimuose albumas laimėjo apdovanojimą už geriausią vokalinio pop albumą bei buvo nominuotas metų albumo kategorijoje. Daina „Drivers Licence“ laimėjo apdovanojimą už geriausią solinio pop atlikimą bei buvo nominuota metų dainos ir metų įrašo kategorijose, o daina „Good 4 U“ – geriausio vaizdo klipo. Pati atlikėja laimėjo apdovanojimą geriausio naujo atlikėjo kategorijoje.

## Dainų sąrašas
Visas dainas prodiusavo Dan Nigro, išskyrus, kur pažymėta.

## Kūrybinė grupė
**Muzikantai**

* Olivia Rodrigo – vokalas (visos dainos), pianinas (4), akustinė gitara (7), vokalo aranžuotė (10)
* Daniel Nigro – elektrinė gitara (1, 2, 5, 6), akustinė gitara (1, 2, 5–7, 10), ritmo programavimas (1–3, 5, 6, 8–9, 11), sintezatorius (1, 3, 6, 8–9), pritariamasis vokalas (1–3, 5, 6, 8, 9, 11), pianinas (2, 3, 8, 9), Juno 60 (2, 5, 7, 10), bosinė gitara (3–10), perkusija (3, 5), vargonai (2, 4, 11), Wurlitzer elektrinis pianinas (5), gitara (8, 9), vokalo aranžuotė (10)
* Erick Serna – bosinė gitara, elektrinė gitara (1)
* Ryan Linvill – Wurlitzer elektrinis pianinas, papildomas ritmo programavimas (1); ritmo programavimas, sintezatorius (2); bosinė gitara (2, 11), fleita (5), saksofonas (5, 10), papildomas elektronikos programavimas (8), akustinė gitara (11)
* Paul Cartwright – smuikas, altas (1, 8)
* Jam City – vargonai, gitara (5); ritmo programavimas, sintezatorius (9)
* Alexander 23 – elektrinė gitara, bosinė gitara, ritmo programavimas, pritariamasis vokalas (6)
* Kathleen – pritariamasis vokalas (8), vokalo aranžuotė (10)
* Sterling Laws – būgnai (5, 9)
* Sam Stewart – gitara (11)

**Techninis personalas**

* Randy Merrill – garso dizainas
* Mitch McCarthy – garso suvedimas (1–10)
* Daniel Nigro – įrašymas (visos dainos), garso suvedimas (11)
* Ryan Linvill – garso inžinerija (7), garso inžinerijos pagalba (6, 10)
* Chris Kasych – būgnų inžinerija (5, 9)
* Jasmine Chen – būgnų inžinerija (5, 9)
* Dan Viafore – garso inžinerijos pagalba (3–5, 8, 9, 11)

## Išnašos
Britų kino institutas

**Britų kino institutas** (, samtrumpa *BFI*) – ne pelno organizacija, 1933 m. įkurta kaip privati kompanija. 1948 m. susitelkė į kino meno populiarinimą, o 1983 m. galutinai perėjo valstybės institucijų žinion.

Instituto įstatus 1983 m. patvirtino karalienė Elžbieta II. Institutas leidžia monografijų seriją apie ankstesnių metų geriausius filmus ir remia pradedančiųjų režisierių sumanymus. Sakykime, Piteris Grynvėjus savo pirmuosius filmus pastatė Britų kino instituto lėšomis.

Britų kino instituto globojamos veikia įvairios kultūros institucijos:
* Specializuotas žurnalas „Sight & Sound“, jau pusšimtį metų kartą per dešimtmetį rengiantis pasaulio režisierių ir kino kritikų apklausas dėl geriausių visų laikų filmų.
* Nacionalinis Britų kino instituto kino archyvas (1935) pasaulyje laikomas didžiausiu.
* Kino centras „BFI Southbank“ Londone, Saut Banko rajone, pietiniame Temzės krante prie Vaterlo tilto.
* Londono kino muziejus (1988 m. atidarytas tuometinio princo Karolio).

Nuo 1956 m. institutas rengia kasmetinį Londono kino festivalį, kuriame rodomi pagrindiniuose pasaulio kino festivaliuose sulaukę atgarsio nekomerciniai filmai. 1976–1982 m. institutui vadovavo britų politikas Džonas Frymanas.

Instituto specialistai yra sudarę šiuos sąrašus:
* 100 geriausių britų filmų per 100 metų pagal Britų kino institutą
* 75 Britų kino instituto ieškomiausi filmai

## Išnašos
Gintas Litinskas

**Gintautas Litinskas** (g. 1959 m. sausio 5 d. Radviliškyje) – Lietuvos muzikantas, dainininkas, aranžuotojas, prodiuseris, muzikos autorius. Gyvo garso įrašų „Studijofonas“ savininkas.

## Biografija
1977 m. baigė Radviliškio 3-ąją vidurinę mokyklą (Dabar Radviliškio Vaižganto progimnazija).

1984 m. baigė tuometinę Vilniaus konservatorijos Klaipėdos fakultetų džiazo katedrą, bosinės gitaros klasę, pas dėstytoją Romualdą Malinauską. Nuo 1978 m. grojo Klaipėdos fakultetų džiazo katedros studentų ansamblyje (vėliau grupė „Studija“).

Gyvena Klaipėdoje.

## Muzikinė veikla
Nuo 1979 metų vienas iš muzikos grupės „Studija“ įkūrėjų. Nuo 1998 gyvo garso įrašų studijos „Studijofonas“ įkūrėjas.

Klasikinio roko standartų projekto – grupės „WuozBeyn“  įkūrėjas. WuozBeyn – tai muzikinis projektas, kuriame kaskart dalyvauja įvairūs klasikinį roką mylintys muzikantai. Nuo Beatles, Creedence Clearwater Revival iki Slade, Deep purple, Sweet, Motley Crue ir AC/DC dainų versijos.

Daugelio žinomų lietuviškos populiariosios muzikos dainų autorius:

* „Spindulys“, „Dabartis“ (Mano mieste), „Diena, kuri praeis“ – (grupė „Studija“)

* „Moteris“, „Po kelionių“, „Ei, mergyt“, „Ne, nelauk“, „Tai tegu“, „Lemtinga diena“, „Sugrįžimas“, „Rudens bliuzas“, „Sapnų šaly“, „Rudenė vėtra“, „Nekaltink fortūnos“ – (Stasys Povilaitis)

* „Zuose“, „Žemaičių smuklė“ – (Žilvinas Žvagulis)

* Jubiliejinės Klaipėdos Jūros šventės himno „Aš namie“ autorius (kartu su Virginijus Pupšys).
  

## Diskografija
Grupėje „Studija“:
* 1988 Debiutai.
* 1994 Draugams.
* 1996 Tikras garsas.
* 1997 Dabartis.
* 1998 Skrendam.
* 1999 Populiariausios dainos – 20 metų.
* 2002 Atostogos.
* 2003 Studija – 25 metai.

Grupėje „Studijofonas“:

* 2002 Debesų laivai
* 2002 Man patinka ruduo

Solinė veikla:

* Albumas „Laiškai“ (kartu su operos soliste Nida Grigalavičiūte).

## Pilietinė pozicija
* 2014 metais, atsiliepdamas į įvykius Ukrainoje, pagal N. Dimitruk žodžius kartu su Virginijus Pupšys sukūrė dainą Ukrainos žmonėms paremti. Daina susilaikė didžiulio populiarumo socialiniuose tinkluose daugiau kaip 24 mln. peržiūrų. Tai yra didžiausias Lietuvoje sukurto turinio peržiūrų rekordas Youtube platformoje.
* 2014 metais, dar vienas pilietinio protesto kūrinys, pagal N. Dimitruk žodžius kartu su Virginijus Pupšys.
* 2022 metais, kartu su Virginijus Pupšys sukūrė karo protesto dainą, smerkiančią fašistinės Rusijos veiksmus Ukrainoje. Pagal ukrainietės poetės Aleksandros Smiljanskajos eiles sukurtas vaizdo klipas, kuriame panaudotas plačiai nuskambėjęs internetinis memas, ištartas 2022 metų vasario 24 dieną Rusijai užpuolus Ukrainą prie Gyvačių salos krantų „Rusų karo laive, eik …“. Daina susilaikė didžiulio populiarumo socialiniuose tinkluose .

## Spaudoje
* 2024 „Klausytojas tavo dainą arba suvalgys, arba išspjaus“. Interviu „Vakarų Ekspresas“

* 2020 „Klaipėdos muzikantai susivienys dėl kilnaus tikslo“. Straipsnis „Vakarų Ekspresas“

* 2009 „Grupė „Studija“ švęs pirmąjį oficialų koncertą“. Straipsnis „TV3“

## Šaltiniai
2023 m. Baltijos taurė

**2023 m. Baltijos taurė** (, ) – Baltijos taurės futbolo turnyras. 

## Varžybos

### Vyrų
*Nevyko*

### Vaikinų U-21 rinktinė
*Nevyko*

### Vaikinų U-19 rinktinė
Vaikinų U-19 Baltijos taurės turnyras vyko 2023 m. birželio 14-18 d. Suomijoje. Lietuvos vaikinų iki 19 m. futbolo rinktinė užėmė 4-ąją vietą.
----

----

----

----

----

----

----

#### Galutinė lentelė

### Vaikinų U-17 rinktinė
Vaikinų U-17 Baltijos taurės turnyras vyko 2023 m. birželio 28 d. – liepos 2 d. Jonavoje. Lietuvos vaikinų iki 17 m. futbolo rinktinė užėmė 3-ąją vietą.

----

----

----

----

----

----

#### Galutinė lentelė

### Moterų
*Nevyko*

### Merginų WU-19 rinktinė
Merginų WU-19 Baltijos taurės varžybos vyko Rygoje 2023 m. birželio 30 – liepos 2 d.

----

----

----

----

#### Galutinė lentelė

### Merginų WU-17 rinktinė
Merginų WU-17 Baltijos taurės varžybos vyko Rygoje 2023 m. birželio 30 – liepos 2 d.

----

----

----

----

#### Galutinė lentelė

## Šaltiniai
RK-2

**RK-2** **„Žaibas”** – 1991 m. Rolando Kalinausko ir Algimanto Žerolio sukurtas mišrios konstrukcijos dvivietis ultralengvasis lėktuvas.

## Konstrukcija
Konstrukciškai RK-2 – aukštasparnis dvivietis monoplanas su atviru fiuzleiažu ir atvira piloto kabina. Lėktuvo liemuo rėminio tipo, galinėje dalyje pereinančio į fermą, suvirintas iš plieno vamzdelių, be dangos. Sparnas – stačiakampio formos, su medžiagine danga, susidedantis iš dviejų dalių, pritvirtintų prie liemens viršutinės dalies dviejuose taškuose ir sustiprintas mediniais spyriais, pritvirtintais prie liemens apatinės dalies. Sparnas – medinės konstrukcijos, paimtas iš sklandytuvo BrO-11, sustiprintas. Jo galinėje dalyje pritvirtinti užsparniai-eleronai (flaperonai). Važiuoklė – iš trijų pagrindinių atramų su priekiniu ratu ir galinės pagalbinės.

Variklis – pradžioje 37 kW (50 AG) galios Rotax 503, vėliau – galingesnis Rotax 582, tvirtinamas prie liemens rėmo už sparno galinės briaunos, sukantis stumiantį medinį savadarbį fiksuoto žingsnio oro sraigtą.

Stabilizatorius – trikampio formos su stačiakampio formos aukščio vairais, pritvirtintas prie liemens fermos viršutinio vamzdžio. Liemens gale pritvirtintas kilis su posūkio vairu. Liemuo sujungtas su sparnu šešiomis trosinėmis atatampomis, po tris kiekvienoje pusėje. Dvi atatampos pritvirtintos prie sparno apatinio ir viršutinio paviršiaus ir sujungtos su galine liemens dalimi, dar viena pritvirtinta prie apatinio sparno paviršiaus bei sujungta su priekine liemens dalimi.

Projektinės lėktuvo dokumentacijos – brėžinių, skaičiuotės, duomenų apie variklį, lėktuvo masę ir centruotę – tiriant jo sudužimo aplinkybes nerasta.

Pradinis lėktuvo variantas svėrė 145 kg, vėliau dėl patobulinimų ir sunkesnio variklio (Rotax 582) lėktuvas pasunkėjo 30 kg.

## Eksploatacijos istorija
Lėktuvas kurtas kaip dvivietis mokomasis, tačiau jo savininkas pilotas-akrobatas Algimantas Žėrolis lėktuvą naudojo ekstremaliems skraidymams, šou elementams demonstruoti. Šiuo lėktuvu 1996 m. pademonstruotas nusileidimas ant važiuojančio sunkvežimio priekabos.

Pagamintas 1 vnt., Lietuvos orlaivių registre užregistruotas numeriu LY-XAJ. Po 1999 m. įvykusios aukų nepraeikalavusios avarijos registracija ir tinkamumo skrydžiams leidimas panaikintas. 2005 m. rugpjūčio 15 d. Pociūnų aerodrome bandant po remonto atkurtą lėktuvą įvykusioje avarijoje lėktuvas buvo visiškai sudaužytas, jo savininkas A. Žerolis – žuvo.

Aviacijos įvykio priežastis nenustatyta. Galima įvykio priežastimi galėjo būti lėktuvo valdumo praradimas evoliucijos metu dėl netobulos jo aerodinaminės komponuotės.

## Techniniai duomenys

## Šaltiniai

* (LT) 1991: RK-2 „Žaibas”, www.wings.lt
* (LT) Orlaivio avarijos tyrimo galutinė ataskaita NR. B07-05. Lietuvos Respublikos Susisiekimo ministerijos orlaivių avarijų bei incidentų tyrimų vadovas
* (LT) Žuvo pilotas-akrobatas A.Žeruolis, delfi.lt ELTA 2005 m. rugpjūčio 16 d. 10:11

## Išnašos
Gabriele D'Annunzio

**Gabrielė D’Anuncijus** (*Gabriele D’Annunzio*, 1863 m. kovo 12 d. – 1938 m. kovo 1 d.) – Italijos poetas, rašytojas, dramaturgas, generolas, žurnalistas, politinis veikėjas. Vienas iškiliausių XX a. pr. italų kūrėjų, dar vadintas * Il Vate* („Poetu“) bei * Il Profeta* („Pranašu“).

Gimė turtingo Peskaros žemvaldžio šeimoje. Baigė Romos universitetą. Eiles pradėjo publikuoti būdamas šešiolikos (*Primo vere*, 1879 m.). Plačiau D’Anuncijaus kūryba atskleista 1882 m. rinktinėje *Canto novo* („Nauja giesmė“) ir 1889 m. autobiografiniame romane *Il piacere* („Geismų kūdikis“, 1889 m.). Didžiausio populiarumo sulaukė parašęs romanus *Il trionfo della morte* („Mirties triumfas“, 1894 m.) ir *Le vergini delle rocce* („Uolų mergelės“, 1896 m.), kuriuose pagrindiniai vaidmenys tenka siautulingiems, amoraliems nyčiškiems veikėjams. Žymiausias to laikmečio D’Anuncijaus poetinis veikalas – rinktinė *Laudi del cielo del mare della terra e degli eroi* („Šlovinu dangų, jūrą, žemę ir didvyrius“, 1899 m.). Ypač kritikų vertinamas 1904 m. kūrinys *Alcyone*, kuriame poetas atkuria Toskanos vasaros kvapus, garsus, skonius ir potyrius. Taip pat rašė pjeses (dalį jų skyrė aktorei Eleonorai Duzė, su kuria turėjo romaną).

Gabrielė D’Anuncijus gyveno ekstravagantiškai, ir 1910 m. prasiskolinęs pasitraukė į Prancūziją. Prasidėjus Pirmajam pasauliniam karui, uoliai ragino Italiją stoti į karą, o tam įvykus, pats veržėsi į kariuomenę. Jis pateko į oro laivyną, mūšyje neteko akies. Pasižymėjo drąsiais, nutrūktgalviškais poelgiais („Skrydis virš Vienos“ 1918 m., kai išbarstė propagandinius atsišaukimus). 1919 m., su apie 300 bendraminčių, protestuodamas prieš Versalio sutarties nutarimus, užėmė Fiumės (Rijekos) miestą, kurį ketinta perleisti Jugoslavijai. D’Anuncijus faktiškai iki 1920 m. gruodžio valdė miestą kaip diktatorius (dučė). Italijos laivynui užėmus miestą, pasitraukė prie Gardos ežero, kur atsidėjo rašymui.

Gabrielė D’Anuncijus palaikė fašizmą, kartais įvardijamas kaip itališkojo fašizmo pradininkas, ideologas. Benito Musolinio apdovanotas, bet didelės politinės įtakos jo laikais nebeturėjo. 1924 m. suteiktas Montenevozo princo titulas. D’Anuncijui mirus, Gardone Riveroje įrengtas didelis mauzoliejus, tapęs svarbiu italų nacionalizmo paminklu.

Į lietuvių kalbą išversti romanai „Geismų kūdikis“ (*Il piacere*, 1997 m.), „Nekaltasis“ (*L’innocente*, 2011 m.), keletas novelių ir eilėraščių.

## Taip pat skaitykite
* Itališkoji Karnaro regentystė

## Šaltiniai
FC Lorentzweiler

**FC Lorentzweiler** – Liuksemburgo futbolo klubas iš Lorencvailerio.

## Istorija
Klubo ištakos siekia 1945 m., rungtyniavo žemesniuose divizionuose. Pirmasis sezonas 1946–1947 m. buvo Trečiame divizione ().

2014-2015 m. rungtyniavo Pirmame divizione ir tarp keturiolikos pirmos grupės ekipų užėmė ketvirtą vietą.

2016–2017 m. sezone rungtyniavo Pirmame divizione savo grupėje buvo aštunti. 

2017–2018 m. sezone Pirmame divizione tarp keturiolikos pirmos grupės ekipų buvo antroje vietoje. Dėl galimybės kilti į aukštesnį lygmenį kovojo pereinamosiose rungtynėse, tačiau jas pralaimėjo.

2018–2019 m. sezone rungtyniavo Pirmame divizione. Tarp keturiolikos pirmos grupės dalyvių liko penktoje vietoje.

2019–2020 m. sezone čempionatas buvo nutrauktas dėl pandemijos grėsmių. Tuo metu ekipa buvo devintoje vietoje. Po penkiolikos rungtynių buvo iškojoję penkias pergales ir penkis kartus sužaidė lygiosiomis.

2020–2021 m. sezone čempionatas buvo nutrauktas dėl pandemijos grėsmių. 1. Divisioun 1. Bezierk tuo metu pirmavo „Lorencvailerio“ klubas, po aštuonių turų buvo iškovoję septynias pergales.

2021–2022 m. sezone rungtyniavo 1. Divisioun 1. Bezierk ir liko trečioje vietoje.

2022–2023 m. sezone rungtyniavo 1. Divisioun 1. Bezierk ir tapo nugalėtojais.

## Pasiekimai
; Pirmasis divizionas (III)
*  **Nugalėtojai:** 2022–2023 m. (pimojoje grupėje);

## Sezonai

|}

## Apranga
; Sportinės aprangos pokyčiai.
* Namuose žaidžia oranžine mėlyna apranga.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
ŽFK Smorgonʹ

**„Smorgonʹ“ moterų futbolo ekipa** () pavadinimu – Baltarusijos futbolo klubas iš Smurgainių. Moterų komanda rungtyniavo stipriausiame divizione, aukščiausioje lygoje.

## Istorija
Kitados rungtyniavo Pirmoje lygoje, o vėliau pateko į aukščiausią lygą. Nuo 2022 m. žaidė stipriausioje šalies lygoje. Debiutiniame sezone užėmė 7 vietą.

## Sezonai

Šaltinis:

## išnašos

## Nuorodos
* Сайт ассоциации «Белорусская федерация футбола» 
* SOCCERWAY
* RSSSF duomenų bazė
Happier Than Ever

**Happier Than Ever** – antrasis amerikiečių atlikėjos Billie Eilish studijinis albumas, išleistas 2021 m. liepos 30 d. Albumą atlikėją parašė kartu su savo broliu Finneas O'Connell, kuris taip pat jį prodiusavo ir grojo visais instrumentais. Anot atlikėjos, didžiausias albumo įkvėpimas – savianalizė per COVID-19 pandemiją. Albumui pristatyti septyni singlai: „My Future“, „Therefore I Am“, „Your Power“, „Lost Cause“, „NDA“, „Happier Than Ever“ ir „Male Fantasy“, pirmieji trys pasiekė „Billboard Hot 100“ reitingo dešimtuką.

Albumas susilaukė didžiulio kritikų pripažinimo ir buvo komceriškai sėkmingas visame pasaulyje. JAV per pirmąją savaitę parduota 238 tūkstančiai kopijų ir albumas debiutavo pirmojoje „Billboard 200“ reitingo vietoje, tapdamas antruoju atlikėjos įrašu, pasiekusiu šią viršūnę. Šioje vietoje albumas išbuvo tris savaites. „Happier Than Ever“ debiutavo daugelio šalių reitingų dešimtukuose, tarp jų – ir pirmosios vietos Jungtinėje Karalystėje ir Lietuvoje.

2022 m. vykusiuose „Grammy“ apdovanojimuose albumas nominuotas metų albumo ir geriausio vokalinio pop albumo kategorijose o daina „Happier Than Ever“ – metų dainos, metų įrašo, geriauseio solinio pop atlikimo ir geriausio muzikinio klipo kategorijose.

## Dainų sąrašas

## Kūrybinė grupė
* Billie Eilish – vokalas, vokalo inžinerija, dainų autorė
* Finneas – prodiusavimas, garso inžinerija, vokalo aranžuotės (visos dainos); bosinė gitara (1–5, 8–11, 15), ritmo programavimas (1–15), pianinas (1, 3, 8), sintezatorius (1–5, 7–13, 15, 16), pritariamasis vokalas (2, 7), elektrinė gitara (3, 4, 8, 15), elektronikos programavimas (4, 15), bosinis sintezatorius (4, 6, 7, 12, 13), elektrinis pianinas (4, 16), perkusija (5, 6, 12, 13, 15), akustinė gitara (7, 12, 16), melatronas, „Rhodes“ pianinas (11); klasikinė gitara (15)
* Dave Kutch – garso dizainas (1–3, 5–16)
* John Greenham – garso dizainas (4)
* Mourad Lagsir – garso dizainas (16)
* Rob Kinelski – garso suvedimas

## Išnašos
C1

**C1** gali reikšti:
* C1 – popieriaus formatą pagal ISO 216 standartą,
* C-1 – sprogmenys,
* Citroën C1 – automobilio modelis,
* Chevrolet Corvette C1 – automobilio modelis,
* C-1 – viza keliaujant per Jungtines Amerikos Valstijas.
Helmsandžas

**Helmsanžas** (; ; ) – Liuksemburgo miestelis, esantis šalies centrinėje dalyje, Liumsemburgo kantone, Valferio (Valferdanžo) komunoje.

## Istorija
Romos imperijos laikais čia būta gyvenvietės. Iki šiol išliko jos pastatų likučiai. 

## Sportas
### Futbolas
* FC Résidence Walferdange 1908 – futbolo klubas;
* Namų rungtynes žaidžia „Stade Op Der Thonn“ stadione, kurio talpa – 1 000 žiūrovai. Stadionas dar vadinamas kunigaikščio Anri () vardu – Stade Prince Henri.

## Išnašos

## Nuorodos
* Oficiali klubo svetainė
Lorencvaileris

**Lorencvaileris** (, , ) – Liuksemburgo miestelis, esantis šalies centrinėje dalyje, Meršo kantone, Lorencvailerio komunos centras. Įsikūręs prie Alzeto upės.

## Istorija
Lorencvailerio miestelyje 2005 m. gyveno 741 žmonės. O pačioje komunoje 2023 m. – 4531 žmogus.

## Sportas

### Futbolas
* FC Lorentzweiler – futbolo klubas;
* Namų rungtynes žaidžia „Terrain rue de Hunsdorf“ stadione, kurio talpa – 1 000 žiūrovai.

## Išnašos

## Nuorodos
* Oficiali futbolo klubo svetainė
Jevgenijus Jevtušenka

**Jevgenijus Jevtušenka** (, 1933 m. liepos 18 d. – 2017 m. balandžio 1 d.) – Rusijos poetas, rašytojas, kino režisierius.

## Biografija
Gimė kaip Jevgenijus Gangnusas ukrainiečių kilmės bajorų tremtinių šeimoje Sibire. Vėliau perėmė motinos pavardę. Eiles pradėjo rašyti dešimties, o būdamas 19 išleido savo pirmąją rinktinę. 1951–1957 m. Jevtušenka studijavo M. Gorkio pasaulinės literatūros institute Maskvoje, bet pašalintas už V. Dudincevo romano „Ne vien duona“ gynimą. 1952 m. įstojo į TSRS rašytojų sąjungą.

1962 m. tapo žurnalo „Junost“ redaktoriumi, 1962 m. „Pravdos“ korespondentas Kuboje. 1963 m. būdamas Paryžiuje išleido savo autobiografiją, dėl to buvo skubiai atšauktas Maskvon, jam uždrausta keliauti. Buvo stalinizmo, antisemitizmo kritikas, 1965 m. pasirašė protesto laiške prieš Josifo Brodskio teismą, 1968 m. – prieš invaziją į Čekoslovakiją. 1989 m. išrinktas į TSRS parlamentą demokratų sąraše.

Po TSRS griūties buvo Boriso Jelcino sąjungininkas, bet po karo Čečėnijoje pradžios nustojo jį remti. Po 2007 m. didelę dalį laiko praleido JAV, Talsos, Niujorko, Floridos Atlanto universitetuose dėstė rusų kalbą, Europos poeziją, kino istoriją.

## Kūrybos bruožai
Jevtušenkos lyrinėje publicistinėje poezijoje atsispindi XX a. rusų visuomenės pokyčiai, kartos, brendusios atšilimo laikotarpiu, pasaulėjauta. Kūrybai būdinga lyriškumas ir patetika, lojalumas ir opozicija oficialiajai ideologijai. Meilės lyrika pasižymi psichologiniu subtilumu, gyvenimo išmintimi. Protesto temos ryškiai atsispindi poemose *Stotis „Zima“* (1956 m.), *Babij Jaras* (1961 m.), eilėraščiuose *Stalino įpėdiniai* (1962 m.), *Tankai šliaužia per Prahą* (1968 m.). Daug eilių tapo dainomis.

## Bibliografija
; Poezijos rinktinės
Žymiausios:
* *Entuziastų plentas* (*Шоссе Энтузиастов*, 1956 m.)
* *Švelnumas* (*Нежность*, 1962 m.)
* *Intymi lyrika* (*Интимная лирика*, 1973 m.)
* *Poetas Rusijoje daugiau negu poetas* (*Поэт в России – больше, чем поэт*, 1973 m.)
* *Atramos taškas* (1981 m.)
* *Beveik pabaiga* (*Почти напоследок*, 1985 m.)
* *Rytdienos vėjas* (*Завтрашний ветер*, 1987 m.)
* *Miegok, mylimoji* (*Любимая, спи*, 1989 m.)
* *Paklausykit manęs, piliečiai* (*Граждане, послушайте меня*, 1989 m.)
* *Metų nėra* (*Нет лет*, 1993 m.)
* *Vėlyvos ašaros* (*Последние слёзы*, 1995 m.)
* *Lėta meilė* (*Медленная любовь*, 1997 m.)
;Romanai
* *Uogingos vietovės* (*Ягодные места*, 1981 m.)
* *Nemirk anksčiau mirties* (*Не умирай прежде смерти*, 1993 m.)
;Pjesės
* *Vaikų darželis* (*Детский сад*, 1983 m.)
* *Stalino laidotuvės* (1990 m.)

## Šaltiniai
José Martí

**Chosė Chulianas Marti Peresas** (*José Julián Martí Pérez*, 1853 m. sausio 28 d. – 1895 m. gegužės 19 d.) – Kubos nacionalinio išsivadavimo veikėjas, poetas, filosofas, eseistas, žurnalistas, vertėjas, profesorius ir leidėjas. Laikomas Kubos nacionaliniu didvyriu, „Kubos nepriklausomybės apaštalu“ dėl vaidmens kovoje prieš Ispanijos imperiją už Kubos nepriklausomybę. Jis taip pat buvo svarbi Lotynų Amerikos literatūros figūra. Buvo labai politiškai aktyvus, laikomas svarbiu filosofu bei politikos teoretiku. Nuo paauglystės jis paskyrė savo gyvenimą laisvės idėjoms, Kubos politinei nepriklausomybei ir intelektualinei visų ispanakalbių amerikiečių nepriklausomybei propaguoti. Jo žūtis stipriai paveikė tiek kubiečių revoliucionierius, tiek tuos, o šie iki tol nebuvo įsitraukę į maištą.

Gimė Havanoje, Ispanijos imperijoje. Marti įsitraukė į politinį aktyvizmą dar ankstyvame amžiuje. Daug keliavo po Ispaniją, Lotynų Ameriką ir JAV, ten kėlė sąmoningumą Kubos nepriklausomybės klausimu. Kubiečių emigrantų bendruomenių vienijimas, ypač Floridoje, buvo reikšmingas Kubos nepriklausomybės karo prieš Ispaniją sėkmei. Jis buvo pagrindinis veikėjas, planavęs ir vykdęs šį karą, taip pat Kubos revoliucionierių partijos ir jos ideologijos kūrėjas. Žuvo 1895 m. gegužės 19 d. Dos Rios mūšio metu. Marti laikomas vienu didžiausių amžių sandūros Lotynų Amerikos intelektualų. Rašė eilėraščius, esė, laiškus, paskaitas, romanus ir vaikišką literatūrą.

Taip pat rašė į daugelį Lotynų Amerikos ir JAV laikraščių, pats įsteigė kelis. Jo laikraštis *Patria* buvo svarbi jo kampanijos už Kubos nepriklausomybę priemonė. Po 1959 m. Kubos revoliucijos Marti ideologija tapo milžiniška Kubos politikos varomąja jėga. Jis taip pat laikomas Kubos „kankiniu“.

## Kūryba

Lyriškiems prozos ir poezijos kūriniams būdingi tėvynės meilės, gamtos, laisvės ir nepriklausomybės motyvai. Laisvės ir demokratijos motyvai būdingi visiems jo kūriniams. Marti kūryba stipriai paveikė Nikaragvos poetą Rubeną Darijų ir Čilės poetę Gabrielą Mistral.

Parašė eilėraščių (rinkiniai „Ismaeliljas“ (*Ismaelillo*, 1882 m.), „Paprastos eilės“ (*Versos sencillos*, 1891 m.), „Laisvosios eilės“ (*Versos libres*, išleista 1913 m.), sentimentalų romaną „Pražūtinga draugystė“ (*Amistad funesta*, 1885 m.), pjeses „Svetimautoja“ (*Adúltera*, 1874 m.), „Už meilę mokama meile“ (*Amor con amor se paga*, 1875 m.) Po jo mirties daugelis jo eilių iš rinkinio „Paprastos eilės“ (*Versos Sencillos*) buvo pritaikyti dainai „Gvantanamera“, tapusiai žymia Kubą reprezantuojančia daina. Išleido publicistikos rinkinius „Katorgiškas kalėjimas Kuboje“ (*El presidio político en Cuba*, 1871 m.), „Ispanijos Respublika ir Kubos revoliucija“ (*La República española ante la revoliución cubana* 1873 m.), „Mūsų Amerika“ (*Nuestra América*, 1891 m.), straipsniuose rėmė demokratinę santvarką, Lotynų Amerikos šalių solidarumą ir švietimo plėtrą.

Lietuvių kalba Marti poezijos išleista meilės lyrikos rinkinyje „Ji spindi žavesiu slaptu…“ (2000 m.)

## Šaltiniai
FC Résidence Walferdange 1908

**FC Résidence Walferdange 1908** – Liuksemburgo futbolo klubas iš Valferdanžo komunos.

## Istorija
Klubo ištakos siekia 1908 m., rungtyniavo žemesniuose divizionuose.

2014–2015 m. rungtyniavo Pirmame divizione ir tarp keturiolikos pirmos grupės ekipų užėmė šeštą vietą.

2015–2016 m. rungtyniavo Pirmame divizione ir tarp keturiolikos pirmos grupės ekipų užėmė dvyliktą vietą. Po sezono buvo perkelti į žemesnį divizioną. Nuo 2016–2017 m. sezono rungtyniavo Antrame divizione (ketvirta pakopa).

2019–2020 m. sezone čempionatas buvo nutrauktas dėl pandemijos grėsmių. Tuo metu ekipa rungtyniavo Pirmame divizione ir savo grupėje buvo devintoje vietoje. Po penkiolikos rungtynių buvo iškojoję penkias pergales ir du kartus sužaidė lygiosiomis.

2020–2021 m. sezone čempionatas buvo nutrauktas dėl pandemijos grėsmių. 1. Divisioun 2. Bezierk tuo metu „Résidence“ klubas, po aštuonių turų buvo iškovoję tris pergales ir užėmė penktą vietą.

2021–2022 m. sezone rungtyniavo 1. Divisioun 2. Bezierk (trečioje pakopoje, pirmoje grupėje) ir liko trečioje vietoje.

2022–2023 m. sezone rungtyniavo 1. Divisioun 2. Bezierk ir tapo nugalėtojais.

2023–2024 m. sezone debiutavo (II pakopa) ir užėmė dvyliktą vietą.

## Pasiekimai
; Pirmasis divizionas (III)
*  **Nugalėtojai:** 2022–2023 m. (antrojoje grupėje);

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia oranžine mėlyna apranga.

## Stadionas
* Namų rungtynes žaidžia „Stade Op Der Thonn“ stadione, kurio talpa – 1 000 žiūrovai. 
: Stadionas dar vadinamas kunigaikščio Anri () vardu – Stade Prince Henri.

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* Transfermarkt
* Globalsportsarchive
Joe Ingles

**Džozefas Havartas Inglsas** (, g. 1987 m. spalio 2 d.) – Australijos krepšininkas, žaidžiantis NBA lygoje besivaržančioje Minesotos „Timberwolves“ komandoje. Džo Inglsas rungtyniavo Jutos „Jazz“ komandoje nuo 2014 iki 2022 m. ir pataikė daugiausiai tritaškių komandos istorijoje.

## Karjera

### NBL (2006–2009)
2006 m. kovo 17 d. Džo Inglsas prisijungė prie Melburno „South Dragons“ komandos. 2006–2007 m. sezone Džo Inglsas vidutiniškai pelnydamas 15,3 taškus, tapo NBL lygos metų naujoku. 2009 m. tapo lygos čempionu.

### Eurolyga (2009–2014)
2010 m. lapkritį prisijungė prie FC Barselonos komandos, su kuria 2011 ir 2012 m. tapo Ispanjijos krepšinio lygos čempionais.

2012 m. liepos 24 d. Džo Inglsas pasirašė dviejų metų sutartį su Tel Avivo „Maccabi“ komanda. Rungtyniaujant Tel Avivo „Maccabi“ komandoje, 2014 m. tapo Izraelio krepšinio lygos, Izraelio krepšinio taurės ir Eurolygos čempionas.

### NBA (2014-''dabar'')
2014 m. spalio 27 d. prisijungė prie Jutos „Jazz“ komandos.

2017 m. liepos 25 d. pasirašė kelerių metų sutartį su Jutos „Jazz“.

2020-2021 m. NBA sezone Džo Inglsas tapo NBA šešto žaidėjo apdovanojimo finalininkas.

2022 m. vasario 9 d. buvo išmainytas į Portlando „Trail Blazers“ komandą, tačiau dėl kelio raiščių traumos, nesužaidė nei vienų rungtynių. 2022 m. liepos 6 d. Džo Inglsas pasirašė vienerių metų sutartį su Milvokio „Bucks“, kurio vertė siekė 6,5 mln. JAV dolerių.

2023 m. liepos 7 d. prisijungė prie Orlando „Magic“ komandos.

2024 m. liepos 6 d. pasirašė vienerių metų 3,3 mln. dolerių vertės sutartį su Minesotos „Timberwolves“ ekipa.

## Šalies rinktinė
Džo Inglsas debiutavo Australijos vyrų krepšinio rinktinėje 2008 m. vasaros olimpinėse žaidynėse. Jis taip pat atstovavo krepšinio rinktinei 2012, 2016 ir 2020 m. vasaros olimpinėse žaidynėse. 2020 m. vasaros olimpinėse žaidynėse rinktinė iškovojo bronzą.

2009 m. Okeanijos krepšinio čempionate Džo Inglsas tapo vicečempionu, o 2011 ir 2013 m. – čempionu.

## Pasiekimai

* 2020 m. vasaros olimpinės žaidynės – 
* 2011, 2013 m. Okeanijos krepšinio čempionatai – 
* 2009 m. Okeanijos krepšinio čempionatas – 
* 2014 m. Eurolygos čempionas
* 2014 m. Izraelio krepšinio lygos čempionas
* 2014 m. Izraelio krepšinio taurės čempionas
* 2011, 2012 m. Ispanijos krepšinio lygos čempionas
* 2011, 2012 m. Ispanijos krepšinio supertaurės čempionas
* 2012 m. Katalonijos krepšinio lygos čempionas
* 2009 m. NBL čempionas
* 2006, 2007 m. NBL Visų žvaigždžių rungtynių žaidėjas
* 2007 m. NBL metų naujokas

## Išnašos
Madinat aš Šamalis

**Madinat aš Šamalis** () – miestas rytų Katare; Šiaurės savivaldybės administracinis centras. Nuo šalies sostinės Dohos nutolęs daugiau nei šimto kilometrų atstumu.

## Istorija
Didžiąją XX amžiaus dalį Abu Dalufas ir Ruaisas buvo didžiausi šiaurinės pakrantės kaimai. Aštuntojo dešimtmečio pradžioje Kataro vyriausybė įgyvendino planą tarp šių dviejų kaimų įkurti Madinat Aš Šamalį, kuris būtų administracinis centras šiaurėje, laikantis decentralizacijos politikos. 

Aštuntajame dešimtmetyje buvo nutiesta kelių sistema jungiantis tris kaimus. Pagal vyriausybės būsto projektą iki 1976 m. buvo pastatyta 50 namų.

Didelio mąsto plėtra tęsėsi 1980-aisiais ir 1990-aisiais. Miestas tapo didžiusiu šiaurinėje Kataro dalyje.

## Sportas

* Al-Shamal SC – futbolo klubas;
* „al Šamalio“ klubo stadionas, talpina 5 tūkst. žiūrovų.

## Šaltiniai
Viačeslavas Ivanovas (1866)

**Viačeslavas Ivanovas** (, 1866 m. vasario 28 d. – 1949 m. liepos 16 d.) – Rusijos poetas, dramaturgas, filosofas, vertėjas, literatūros kritikas. Vienas svarbiausių rusų simbolizmo kūrėjų.

## Biografija

Nuo 1884 m. studijavo Maskvos universiteto Filologijos fakultete, nuo 1886 m. Berlyno universitete studijavo teisę ir ekonomiką. Vokietijoje paveiktas Frydricho Nyčės, Novalio, Frydricho Hėlderlino kūrybos. Keliavo po Prancūziją, Italiją, Šveicariją, Graikiją, Levantą, Egiptą. Romos universitete studijavo doktorantūroje, bet disertacijos negynė.

Nuo 1905 m. gyveno Sankt Peterburge. V. Ivanovo namuose iki 1912 m. veikė žymiausias XX a. pr. Rusijos literatūrinis salonas. Bendradarbiavo žurnaluose „Zolotoe runo“, „Trudy i dni“, „Vesy“, „Apollon“.

Po Spalio revoliucijos V. Ivanovas bandė dalyvauti visuomeniniame gyvenime, priešinosi rusų rašybos keitimui, smerkė antireligines bolševikų nuostatas. 1921 m. išvyko į Baku, kur Baku universitete dirbo profesoriumi, vėliau – rektorius, Azerbaidžano švietimo viceministras. 1924 m. išvyko į Romą, kur komandiruotas vykdyti Tarybų Sąjungos kultūrinės misijos (vertė į rusų kalbą antikinius tekstus, bendradarbiavo kultūrinėje spaudoje). 1926 m. atsivertė į katalikybę. 1926–1936 m. dėstė Pavijos *Collegio Borromeo*, 1936–1943 m. Rytų instituto Vatikane dėstytojas (dėstė bažnytinę slavų kalbą).

## Kūryba

Viačeslavo Ivanovo pasaulėžiūrai įtakos turėjo senovės graikų filosofų (ypač Platono), V. Solovjovo, F. Nyčės filosofinės idėjos. Tikrovė V. Ivanovo kūryboje yra neįspėjamos prasmės šifrai su simboliais, liudijantys dieviškosios kūrybos didybę. Aukščiausiu poeto uždaviniu V. Ivanovas laikė simbolių, sudarančių religinio mito esmę, atskleidimą.

Poezijoje gausu antikinės mitologijos ir ankstyvosios krikščionybės motyvų, poemoje *Kūdikystė* (1918 m.), tragedijose *Tantalas* (1905 m.), *Prometėjas* (1919 m.) skelbė individualizmo įveikimo ir savižinos būtinybę, žmonių religinės vienybės (vadinamojo soboriškumo) idėjas.

Straipsnių rinkiniuose *Vagos ir ežios* (1916 m.), *Gimta ir visuotina* (1917 m.) išdėstyta simbolizmo, kaip bendražmogiško ryšio ir tautų raidos dėsnių supratimo, teorija. Susirašinėjimuose su Michailu Geršenzonu aptarinėjo Europos humanizmo idėjos žlugimą. Gyvenimo pabaigoje rašė didelį veikalą – *Sakmę apie karalaitį Svetomirą* (*Повѣсть о Свѣтомирѣ царевичѣ*).

Viačeslavas Ivanovas yra išvertęs lietuvių liaudies dainų, K. Donelaičio *[[Metai (Donelaitis)|Metų]]* fragmentų, paskelbė straipsnių apie Jurgį Baltrušaitį, Čiurlionį.

## Bibliografija
;Poezijos rinktinės
* *Kelrodės žvaigždės* (*Кормчие звёзды*, 1903 m.)
* *Skaidrumas* (*Прозрачность*, 1904 m.)
* *Pagal žvaigždes* (*По-звёздам*, 1909 m.)
* *Liepsnojanti širdis* (*Cor ardens*, 1911 m.)
* *Švelni paslaptis* (*Нежная тайна*, 1912 m.)
* *Vakaro šviesa* (*Свет вечерний*, išleista 1962 m.)

## Šaltiniai
Viačeslavas Ivanovas (reikšmės)

**Viačeslavas Ivanovas** (*Вячеслав Иванов*) gali reikšti šiuos asmenis:
* Viačeslavas Ivanovas (1929–2017) – Rusijos kalbininkas, semiotikas;
* Viačeslavas Ivanovas (1866–1949) – Rusijos poetas-simbolistas, dramaturgas;
* Viačeslavas Ivanovas (1938–) – Rusijos irkluotojas, triskart olimpinis čempionas.
Kaspars Dubra

**Kasparas Dubra** (*Kaspars Dubra*; g. 1990 m. gruodžio 20 d.) – Latvijos futbolininkas, gynėjas.

Buvo kviečiamas į įvairaus amžiaus Latvijos jaunimo rinktines, o nuo 2010 m. atstovavo Latvijos nacionalinei rinktinei.

## Karjera
Profesionalo karjerą pradėjo Rygos „Skonto“ klube, buvo skolinamas Rygos „Olimps“. 

2012 m. persikėlė į Bytomo „Polonia“ (Lenkija). 

2012 m. grįžo į Latviją, atstovavo FK Ventspils.

Nuo 2015 m. rungtyniavo Baltarusijoje, buvo FK BATE narys.

2017 ir 2018 vėl rungtyniavo Latvijoje, atstovavo FK RFS.

2019 m. persikėlė į Kazachstaną. 2019 m. sausio 4 d. pranešta, kad žaidėjas rungtyniaus Pavlodaro „Irtyš“. 
: Klubas turėjo finansinių nepriteklių, tad 2019 m. vasarą dalis legionierių paliko klubą.

2019 m. persikėlė į Ukrainą. Rungtyniavo Premjer lygoje atstovaudamas „Oleksandrijos“ klubui.

2022 m. rungtyniavo Latvijoje ir atstovavo FK RFS.

### „Panevėžio“ klubas
2023 m. balandžio 17 d. pranešta, kad latvis pasirašė iki 2024 m. sezono pabaigos galiosiančią sutartį su „Panevėžio“ klubu.

2023 m. liepos 7 d. debiutavo A lygos rungtynėse prieš FK Kauno Žalgiris. FK Panevėžys sutriuškino varžovus rezultatu 3-0.

2023 m. liepos 24 d. pelnė įvartį A lygos rungtynėse prieš FA Šiauliai.

2025 m. vasario mėn. patvirtinta, kad futbolininkas paliko klubą.

## Statistika
; A lygos statistika

Spalvų reikšmės:
:  Ekipa žaidė A lygoje;

## Latvijos rinktinė
Atstavavo Latvijos U-19 ir U-21 jaunimo rinktinėms. O vėliau pakviestas į nacionalinę rinktinę.

Pirmą kartą kvietimo į Latvijos vyrų futbolo rinktinę susilaukė 2010 m., kai rinktinei vadovavo Aleksandrs Starkovs. 2010 m. lapkričio 17 d. įvyko žaidėjo debiutas nacionalinėje rinktinėje draugiškose rungtynėse prieš Kinijos rinktinę. Dubra pasirodė po keitimo 90 rungtynių minutę ir žaidė iki finalinio švilpuko. Tuo metų žaidėjui buvo devyniolika metų. Keletą metų į rinktinę nebuvo kviečiamas. 2014 m. vėl pakviestas į rinktinę ir žaidė Baltijos taurės rungtynėse prieš Lietuvą. 2014 m. Latvija tapo baltijos taurės laimėtojais.

2018 m. birželio 5 d. pasižymėjo įvarčiu Baltijos taurės rungtynėse prieš Lietuvą.

## Pasiekimai
### Klubiniai pasiekimai
; su FK Panevėžys
* **[[A lyga|A lygos]] čempionas**: 2023 m.
*  **Supertaurės laimėtojas**: 2024 m.

; su Riga FC: 
* Virslyga: 2018 m.
* Latvijos futbolo taurė: 2018 m.

; **[[FC Skonto]]**
* Virsliga: 2010
* Baltijos lyga: 2010–2011 m.

; su **[[FK Ventspils]]**
* Virsliga: 2013, 2014
* Latvijos futbolo taurė: 2012–2013 m.

; su **[[FK BATE]]**
* Aukščiausioji lyga: 2015, 2016
* Belarusijos futbolo taurė: 2014–2015 m.
* Belarusijos Supertaurė: 2015, 2016

### Tartautiniai pasiekimai
; Baltijos futbolo taurės laimėtojas 2014, 2018 m.

### Asmeniniai pasiekimai
* 2010 m. birželio mėnesio geriausias Virsliga žaidėjas
* 2014 m. geriausias Latvijos Virslygos gynėjas.

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt (arch.)
* Globalsportsarchive
Keteringo biblioteka

**Keteringo biblioteka** () – didžiausia viešoji biblioteka Keteringe, Anglijoje, Jungtinėje Karalystėje. Bibliotekos kompleksą sudaro keletas šalia vienas kito išdėstytų istorinių pastatų. 

## Istorija
1902 m. birželio 10 d. išduotas leidimas pradėti bibliotekos statybos darbus ir patvirtintas 8450 £ biudžetas. 1904 m. gegužės 7 d. biblioteka oficialiai atidaryta. Pastatyta pagal architektų J Goddard, A H Paget ir W A Catlow architektūrinį planą. Pastatas pastatytas iš raudonų plytų, akmens, o stogas padengtas akmeninėmis plokštelėmis.

1913 m. bibliotekos kompleksas išplėstas ir šalia pastatyta dailės galerija.

1970 m. bibliotekos kompleksas įrašytas į saugomų architektūrinių paminklų sąrašą.

2012 m. biblioteka rekonstruota.

## Galerija

Memorialas šalia Keteringo bibliotekos.jpg|II pasaulinio karo memorialas
Keteringo bibliotekos vaizdas nuo skvero.jpg|Biblioteka iš vakarų pusės
Sodai prie Keteringo bibliotekos 20230617 105939.jpg|Bibliotekos sodai


## Šaltiniai
Keteringo geležinkelio stotis

**Keteringo geležinkelio stotis** () – keleivinės paskirties geležinkelio stotis Keteringe, vidurio rytų Anglijoje, Jungtinėje Karalystėje. Stotis pastatyta ant Midlandso geležinkelio linijos, kuria keliauja traukiniai iš Sent Penkro tarptautinės geležinkelio stoties.

## Istorija
1857 m. gegužę stotis oficialiai atidaryta. Pirmasis stoties planas turėjo tik vieną platformą. 1879 m. pastatytos dar trys platformos.

## Galerija

Keteringo geležinelio stotis 20230617 095606.jpg|British Rail Class 222 tipo traukinys stotyje
Keteringo geležinelio stotis 20230617 095319.jpg|2-oji ir 3-ioji platformos
Keteringo geležinelio stotis 20230617 095645.jpg|EMR talismanas priešais įėjimą į stotį
Keteringo geležinelio stotis 20230617 095738.jpg|Stoties planas

## Šaltiniai
Keteringo šv. Pauliaus ir šv. Povilo bažnyčia

**Keteringo šv. Petro ir šv. Pauliaus bažnyčia** – anglikonų bažnyčia Keteringe, Jungtinėje Karalystėje. Bažnyčios varpinė siekia 55 m aukštį ir yra aukščiausias pastatas mieste.

## Istorija

Bažnyčios statybos rašytiniuose šaltiniuose nepaminėtos. 1219 m. šaltiniuose minimi kunigai tarnaujantys jau veikiančioje Keteringo bažnyčioje. XV a. bažnyčia perstatyta.

1950 m. vasario 27 d. bažnyčia įrašytą į saugomų architektūrinių paminklų registrą.

## Galerija

St Peter & St Paul, Kettering (geograph 2623150).jpg|Interjeras
Keteringo Šv. Pauliaus ir Šv. Povilo bažnyčia.jpg|Bažnyčia iš pietų pusės
Architectural illustrations of Kettering Church, Northamptonshire (1843) (14778786531).jpg|Bažnyčios iliustracija 1843 m.


## Šaltiniai

## Nuorodos
* Oficiali svetainė
British Rail Class 222

**British Rail Class 222** – dyzelinis-elektrinis traukinys (), sukurtas Jungtinėje Karalystėje ir aktyviai naudojamas tarpmiestiniui susisiekimui East Midlands Railway geležinkelio sistemoje.

2004 m. gegužės 31 d. pradėtas oficialiai naudoti. iki 2005 m. pagaminti 27 vienetai.

## Šaltiniai
Chuck Schumer

**Čarlzas Elis Šumeris** (*įprastai* **Čakas Šumeris** , g. ) – amerikiečių politikas, nuo 1999 m. Niujorko valstijai atstovaujantis JAV Senato narys, demokratas. 2017–2021 m. vadovavo JAV Senato demokratų frakcijai. Nuo 2021 m. JAV Senato daugumos lyderis. Šumeris yra ilgiausiai pareigas einantis Niujorko valstijai atstovaujantis senatorius.

Gimė Brukline, baigė Harvardo koledžą ir Harvardo teisės mokyklą. 1975–1980 m. Niujorko valstijos asamblėjos narys. 1981–1999 m. JAV Atstovų rūmų narys. 1998 m. išrinktas kaip Niujorko valstijos senatorius, perrinktas 2004, 2010, 2016 ir 2022 metais.

2021 metų sausį Šumeris tapo pirmuoju žydų kilmės bet kurio JAV Kongreso rūmų lyderiu. Kaip Senato daugumo lyderis Šumeris padėjo priimti keletą svarbių Džo Baideno administracijos įstatymų leidybos iniciatyvų – Infrastruktūros investicijų ir darbų aktą, 2022 m. infliacijos mažinimo aktą, Pagarbos santuokai aktą. Jam vadovaujant, Senatas per du metus patvirtino daugiausiai federalinių teisėjų kandidatūrų nuo pat Džono F. Kenedžio prezidentavimo laikų., įskaitant Ketandži Braun Džekson – pirmąją juodaodę moterį patvirtintą į Aukščiausiojo teismo teisėjus.

## Šaltiniai
Levante UD (moterys)

**Levante Unión Deportiva Femenino**, o trumiau vadinamas **„Levante“** – Ispanijos futbolo klubas iš Valensijos. Šis straipsnis apie moterų futbolo ekipą.

## Istorija
1998 m. suburta moterų ekipa, rungtyniavusi aukščiausioje šalies lygoje.

## Pasiekimai
; Primera División (I)
* Antroji vieta: 20xx–20xx m.

## Sezonai

## Apranga
; Sportinės aprangos pokyčiai.
* Namuose žaidžia x apranga. 

## Sudėtis
:*Atnaujinta: [[2023 m.]] [[rugsėjo 2]] d.*

## Garsesnės žaidėjos
; Atstovavusios nacionalinei rinktinei
*  Tatiana Pinto, saugė
; Užsienietės
*  Andreea Părăluță

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY
* FLASHSCORE
* Globalsportsarchive
Athletic Club (moterys)

**„Athletic Club Femenino“** – Ispanijos futbolo klubas iš Bilbao miesto, Biskajos provincijoje, Baskų krašte (šiaurės Ispanija),

Šis straipsnis apie moterų futbolo ekipą, rungtyniaujančią Liga F.

## Istorija
2009 m. suburta moterų ekipa, rungtyniavusi aukščiausioje šalies lygoje.

## Pasiekimai
; Primera División (I)
*  **Čempionės (5):** 2002–2003, 2003–2004, 2004–2005, 2006–2007, 2015–2016 m.
*  Antroji vieta (3): 2011–2012, 2012–2013, 2013–2014 m.

## Sezonai

## Apranga
; Sportinės aprangos pokyčiai.
* Namuose žaidžia raudona juoda apranga. 

## Sudėtis
:*Atnaujinta: [[2025 m.]] [[vasario 5]] d.*

## Išnašos

## Nuorodos
* Oficiali klubo svetainė
* [ facebook paskyra]
* SOCCERWAY
* FLASHSCORE
* Globalsportsarchive
FC Badalona Women

**Fútbol Club Badalona Women** (nuo 2025 m.) – Ispanijos futbolo klubas iš Badalonos. Ankstesniais metais veikė **Fútbol Club Levante Las Planas** arba trumpai vadintas **„Levante Las Planas“** buvo įsikūręs San Žuauno Despio mieste. 2024 m. perkeltas į Badaloną. Šis straipsnis apie moterų futbolo komandą, rungtyniaujančią Liga F.

## Istorija
1998 m. suburta moterų komanda. Nuo 2012–2013 m. sezono rungtyniavo aukščiausioje šalies lygoje, kur liko vienuoliktoje vietoje. 2013–2014 m. sezone liko šešioliktoje vietoje ir iškrito į žemesnį divizioną. Vėliau prasidėjo nuosmukis. Galiausiai, iškrito į regionines pirmenybes. 2021–2022 m. tapo Antrojo diviziono nugalėtojais ir pateko į 2022–2023 m. Liga F.

Nuo 2022–2023 m. sezono rungtyniavo Liga F. Užėmė vienuoliktą vietą tarp šešiolikos dalyvių 2022–2023 m. sezone ir išsaugojo vietą lygoje.

; Klubo perkėlimas
Pasibaigus 2023–2024 m. sezonui, paskelbta, kad klubas persikelia į Badaloną. Pasikeitė pavadinimą iš **FC Levante Las Planas Sant Joan Despí** į **FC Levante Badalona**. Klubas pasikvietė Estefania Banini, kitados rungtyniavusią Madrido „Atlético“ klube. 

2025 m. buvo dar kartą pervadinta į **Fútbol Club Badalona Women**. Pristatytas naujas pavadinimas, klubo emblema, techninis rėmėjas ir atnaujinta tapatybė. Klubo prezidentas Josep Bellet pristatė naują emblemą – originalų pasaulinės agentūros SLAPS kūrinį. Klubas pervadintas į FC „Badalona Women“, o įprastas pavadinimas bus ONA, atsižvelgiant į naująjį prekės ženklą. ONA, katalonų kalba reiškia „banga“.

## Pasiekimai
;  **[[Liga F]]/Primera División (I):**
* Antroji vieta:
* Trečioji vieta:

## Sezonai

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesnės žaidėjos
*  Ghizlane Chebbak, saugė (2024–2025 m.)
*  Jessica Martínez, puolėja;

## Sudėtis
*Atnaujinta: [[2025 m.]] [[rugsėjo 24]] d.*

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Išnašos

## Nuorodos
* Oficiali klubo svetainė 
* facebook paskyra
* Badalona pagal SOCCERWAY
* Badalona pagal SOCCERDONNA
* Badalona pagal Globalsportsarchive
Sporting de Huelva

**„Sporting de Huelva“** – Ispanijos futbolo klubas iš Huelvos. Šis straipsnis apie moterų futbolo ekipą.

## Istorija
2009 m. suburta moterų ekipa, rungtyniavusi aukščiausioje šalies lygoje.

Per pirmąsias 2011-2012 m. sezono savaites "Sporting" iškovojo keturias pergales ir pirmą kartą istorijoje užėmė pirmąją vietą turnyrinėje lentelėje. 2011 m. pabaigoje komanda buvo ketvirta su 9 pergalėmis per 15 rungtynių, tačiau po ne tokios sėkmingos antrosios pusės komanda liko aštuntoje vietoje, bet vis tiek tai buvo geriausias iki šiol pasiektas rezultatas.  

Per Kalėdų pertrauką prezidentas José Antonio Muñozas paskelbė, kad "Sporting" vedė derybas dėl galimybės 2012–2013 m. sezonui tapti "Recreativo Huelva" moterų komanda, tačiau susitarimas nebuvo pasiektas ir 2012–2013 m. sezonui "Sporting" buvo perkelta į netoliese esantį Triguerosą.

2023–2024 m. sezone Liga F užėmė šešioliktą vietą ir iškrito į žemesnį divizioną. Nuo 2024–2025 m. sezono žaidė Antrame divizione.

## Pasiekimai
; Primera División (I)
* Antroji vieta: 20xx–20xx m.

## Sezonai

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Sudėtis
:*Atnaujinta: [[2023 m.]] [[rugsėjo 2]] d.*

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY
* Globalsportsarchive
Villarreal CF (moterys)

**„Villarreal“** arba **Villarreal Club de Fútbol Femenino** – Ispanijos futbolo klubas iš Viljarealio. Šis straipsnis apie moterų futbolo ekipą.

## Istorija
2000 m. suburta moterų ekipa. Nuo 2001–2002 m. sezono rungtyniavo antroje pakopoje. Nuo 2005–2006 m. sezono žaidė regioninėse pirmenybėse. Nuo 2010–2011 m. vėl rungtyniavo Antrame divizione. 2020–2021 m. tapo Antrojo diviziono nugalėtojais ir pateko į stipriausią šalies lygą.

Nuo 2021–2022 m. rungtyniavo aukščiausioje šalies lygoje. Primera División 2021–2022 m. užėmė dvyliktą vietą, o 20222–2023 m. liko keturioliktoje.

## Pasiekimai
; Primera División (I)
* Dvyliktoji vieta: 2021–2022 m.

## Sezonai

## Apranga
; Sportinės aprangos pokyčiai.
* Namuose žaidžia x apranga. 

## Sudėtis
:*Atnaujinta: [[2024 m.]] [[rugsėjo 2]] d.*

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY
* Globalsportsarchive
RK-1 Kregždutė

**RK-1 „Kregždutė“** – vienvietis žemasparnis metalinės konstrukcijos monoplanas 1989 m. sukurtas Rolando Kalinausko.

Lėktuvas konstruotas Sovietų Sąjungos egzistavimo pabaigoje, dėl detalių ior gamybinių pajėgumų trūkumo jam naudota daug kitų orlaivių dalių: sparnai ir uodega – perdirbti iš sklandytuvo L-13 „Blanik“, kabinos gaubtas – iš lenkiško sklandytuvo „PZL SZD-30 Pirat“.

Liemens santvara suvirinta ir plonasienių  plieno vamzdelių. Formai išlaikyti panaudoti mediniai stringeriai. Priekinė liemens dalis iki sparno dengta skarda, likusi aptraukta drobe.

Pritaikant sklandytuvo sparnus nuimta šio sparno pašaknio storoji dalis, palikus ištisus eleronus ir 30 proc. užsparnių ilgio. Užsparniai atsilenkia į fiksuotas 20°, 35° ir 50° padėtis.

Perdirbant sparną buvo sustiprintos lonžerono sijos, įkniedyti nauji sparnų tvirtinimo mazgai. Uodegos plokštumos pagamintos panaudojant  L-13 uodegos elementus. Abi stabilizatoriaus pusės sujungtos į vieną, jas sutrumpinus iš pašaknių. Tokiu pat būdu perdirbti ir aukščio vairai ir kilis su posūkio vairu.

Kabinoje pilotas sėdi pusiau gulom. Pedalai pakabinami. Ant jų sumontuoti atskirų ratų stabdžiai.

Pagrindinės važiuoklės ratai – 320X100 mm dydžio, su stabdžiais. Važiuoklės lingė pagaminta iš stiklo plastiko. Užpakalinis uodegos ratukas – 100X50 mm dydžio, laisvai besisukiojantis. Užpakalinio ratuko amortizatorius – taip pat nuo sklandytuvo L-13.

Lėktuvas varomas dviejų cilindrų 63 AG galios (esant maksimaliems 6700 aps./min.) dvitakčiu varikliu Rotax 582. Propeleris – 1,65 m diametro, trimentis, plastikinis, pastovaus žingsnio. Propelerio trauka – 160 kg. Kuras: benzinas A-92.

Pagamintas vienintelis egzempliorius, Lietuvos orlaivių registre įregistruotas numeriu LY-XMF.

## Šaltiniai

* (LT) 1989: RK-1 „Kregždutė”, wings.lt, 2014 m. gruodžio 29 d.
* (LT) Lėktuvas RK-1 „Kregždutė“, Lietuvos sparnai, 1992 Nr. 2